Wales’ førsteminister

Wales' førsteminister (engelsk: First Minister of Wales; walisisk: Prif Weinidog Cymru) er leder av Wales' regjering. Da embedet ble definert i Government of Wales Act 1998, ble det kalt førstesekretær (walisisk: Prif Ysgrifennydd) ettersom nasjonalforsamlingen for Wales hadde mindre utøvende makt enn nasjonalforsamlingene i Nord-Irland og Skottland. Navnet ble endret av koalisjonsregjeringen i 2000, og endringen ble ratifisert av Government of Wales Act 2006. På walisisk betyr prif weinidog også premierminister, men embedets navn på engelsk er first minister for å unngå en forveksling med Storbritannias premierminister.

Wales' nåværende førsteminister, siden 2018, er Mark Drakeford (Labour). Embedets offisielle sete er i Tŷ Hywel og Senedd i Cardiff Bay. Et kontor for embedet befinner seg også i bygningen til nasjonalforsamlingen for Wales i Cathays Park.

Eksterne lenker 
Welsh Government: First Minister of Wales – offisielle nettsted

Etableringer i 1999
Walisiske myndigheter
Walisisk politikk
Wales